open-index/open-wikipedia-markdown huggingface dataset:
סאטינדרה נאת בוז

**סאטינדרה נאת בוז** (בבנגלית: **সত্যেন্দ্র নাথ বসু**, נהגה "שוֹטֵּנְדְרוֹנַאתְהְּ בוֹשוּ", הגייה הינדית: "סֶטְיֵנְדְרֶה נַאתְהְּ בוֹס"; 1 בינואר 1894 – 4 בפברואר 1974) פיזיקאי-מתמטי בנגלי, חבר החברה המלכותית. הראשון שתיאר את התכונות הסטטיסטיות של קוונטים זהים הנקראים בוזונים על שמו (החלקיקים הזהים בטבע מתחלקים לשתי מחלקות: חלקיקים בוזונים וחלקיקים פרמיונים. הפוטון, חלקיק האור, הוא בוזון, בעוד שאלקטרון הוא פרמיון). התפלגות בוז-איינשטיין ועיבוי בוז-איינשטיין נקראים על שמו ועל שמו של איינשטיין שפרסם וקידם את התיאוריה של חלקיקים בוזונים.

בוז נולד בקולקטה, הבן הבכור משבעה ילדים. אביו, סורנדראנטה בוז, עבד כמהנדס בחברת רכבות הודית. התבלט בגיל צעיר כנער מחונן, שלט במספר רב של שפות מקומיות ואירופאיות, היה מוזיקאי מחונן, וזכה בציונים הגבוהים ביותר באוניברסיטה בה למד. בשנים 1916–1921 שימש מרצה לפיזיקה באוניברסיטת קולקטה וב-1921 התקבל למחלקה לפיזיקה באוניברסיטת דאקה. באותה תקופה הפיזיקה עברה את המהפכה של הפיזיקה הקוואנטית שמשכה את ליבו של בוז. בידודה של הודו והמרחק מאירופה מנעו ממנו להשתתף בכנסים וליצור קשרים אישיים עם מחוללי המהפכה – פלאנק, איינשטיין, בוהר, הייזנברג ושרדינגר.

ב-1924, הרצה לסטודנטים על קרינת גוף שחור וגילה דרך מקורית לקבל את חוק פלנק לקרינת גוף שחור משיקולים של מכניקה קוונטית. את התיאוריה הזו סיכם במאמר ב-1925 שנדחה ממספר כתבי עת שהיו החשובים באותה תקופה. כמוצא אחרון שלח את המאמר לאלברט איינשטיין, שהבין את חשיבות התגלית, תרגם את המאמר לגרמנית ושלח בשמו של בוז לעיתון המוביל של התקופה - *Zeitschrift für Physik.* בעקבות מאמר זה התפרסם בוז וקיבל הזמנות רבות ממוסדות אקדמיים ברחבי העולם, בעקבותיהן עזב לראשונה את הודו וחזר רק כעבור שנתיים לדאקה וקודם לדרגת פרופסור.

## לקריאה נוספת
* 

## קישורים חיצוניים

* 
* 

קטגוריה:פיזיקאים הודים
קטגוריה:בנגלים שנולדו ב-1894
קטגוריה:נפטרים ב-1974
שושן (סוג)

**שׁוֹשׁן** (שם מדעי: *Lilium*) הוא סוג של צמח בעל פרחים, המונה 110 מינים.

## מאפיינים

מיני השושן הם גאופיטים בעלי בצל, מרביתם מפתחים את הבצלים עמוק בקרקע. יש מינים בהם הפריחה היא גדולה. לפרח תמיד יש שישה עלי כותרת, שישה אבקנים, וצלקת אחת. צבעי המינים מגוונים ויש בהם לבנים, צהובים, כתומים, אדומים, סגולים וורודים. על גבי עלי הכותרת לעיתים תיראה דוגמה, כגון נקודות או כתמים. שושן לבן מכונה גם שושן צחור.

מרביתם המוחלטת של מיני השושן מאבדים את כל איבריהם שמעל הקרקע לאחר הפריחה ובמהלך עונת הקיץ ותחילת החורף הם נמצאים בתרדמה.

מינים רבים בסוג זה רעילים לחתולים.

## תפוצה

השושן צומח ברחבי אירופה, המזרח התיכון, אסיה ואף צפון אמריקה. הבצלים נובטים לרוב באזורים מיוערים והרריים.

## מינים בולטים

נהוג למיין את מיני השושן בחלוקה הבאה:

## בישראל

בישראל צומח בר מין אחד של שושן: השושן הצחור.
## קישורים חיצוניים

* 

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:שושניים
קטגוריה:צמחי גן
שלמה טנא

הרב **שלמה אליעזר טנא** (במקור: **טנביצקי** או **טנוביצקי**; תרע"ד, 1914 – כ"ח בתמוז תשמ"ו, 4 באוגוסט 1986) היה רבה הראשי של באר שבע ואב בית דין בתל אביב.

## קורות חייו
נולד בסמיאטיץ' שבאזור הורדנה. תחילת לימודיו הייתה בעיירת הולדתו ואחר כך נסע ללמוד בישיבת מיר. עלה לארץ ישראל בתרצ"ז (1937). למד בישיבת "בית יוסף" בתל אביב אצל הרב הלל ויטקינד. לאחר נישואיו עלה לירושלים וכיהן כדיין ומו"צ בבתי ויטנברג, במקביל ללימודיו בכולל "אוהל תורה". משפחת הוריו שנותרה ברובה בסמיאטיץ' נספתה בשואה.

בשנת תש"ז יצא לאור ספרו הראשון " 'ברכת שלמה' - ביאור הלכות וסוגיות" וקיבל עליו את הסכמותיהם של הרבנים זליג ראובן בנגיס, איסר זלמן מלצר ואליעזר יהודה פינקל.

בתש"ח (1948) נבחר לכהונת רב העיר באר שבע. בתשט"ז (1956) עבר להתגורר בבני ברק והתמנה לאב בית דין בתל אביב וכיהן בתפקידו שנים רבות. אחרי מלחמת ששת הימים חתם על הצהרת הרבנים לפיה אין לעלות להר הבית (לצד דמויות כמו הרבנים עובדיה יוסף, צבי יהודה קוק ויוסף שלום אלישיב). נמנה עם הרכב הדיינים שהחליט להתיר את עגונות צוות הצוללת אח"י דקר שבראשו עמד הרב שלמה גורן.

חיבר סדרת ספרי הלכה "ברכת שלמה". רבים מפסקיו כלולים בספרי פסקי הדין הרבניים.

נקבר בירושלים. על שמו קרוי רחוב בבאר שבע.

## משפחתו
בנו יצחק אביגדור נישא לנכדת הרב דוד פוברסקי, בת בנו עו"ד ד"ר חיים פוברסקי. בתו, ד"ר שולמית אליאש, היא מרצה להיסטוריה באוניברסיטת בר-אילן. חתניו: ד"ר יהושע שחור - שהיה רופא בכיר במרכז רפואי מאיר בכפר סבא, הרב יורם זלצברג - מרבני תל אביב, ועו"ד אמוץ אליאש - לשעבר סגן ראש עיריית רמת גן.

## חיבוריו
***ברכת שלמה : חידושים וביאורי סוגיות** - חידושים על התלמוד הבבלי, (כולל במשניות סדר זרעים וטהרות), בשילוב חידושים על משנה תורה לרמב"ם. כולל שני כרכים: הראשון על סדרי זרעים, מועד ונשים, והשני על סדרי נזיקין, קדשים וטהרות. בעריכת הרבנים מאיר מרגלית, משה הלר, יצחק מאיר יעבץ ורפאל טנא ובהוצאת "מפעל ברכת שלמה - מכון דבר המשפט", בני ברק תשס"ז.
***ברכת שלמה : כולל ביאור הלכות וסוגיות : חלק א**, דפוס בית היתומים דיסקין, ירושלים תש"ז
***ברכת שלמה : כולל באורים וחדושים בספר המדע לנשר הגדול, רבינו משה בן מימון**, דפוס חורב, ירושלים תשי"ז
*שו"ת **ברכת שלמה**
****ברכת שלמה : חלק אבן העזר**, בני-ברק תשמ"ב
****ברכת שלמה : חלק חושן משפט**, בני-ברק תשמ"ו
*

## לקריאה נוספת
* **[[מוריה (כתב עת)|מוריה]]**, שנה חמש-עשרה, גיליונות ז'-י' (קע"ה-קע"ח), תמוז תשמ"ז
*"ברכת שלמה - רבי שלמה טנא", **מפרשי יד החזקה : כרך א' - הסופרים וספריהם**, בהוצאת "עוז והדר", ירושלים תשס"ו
*שלמה טנא, קהילה בעלת מידות תרומיות, ספר הזיכרון ליהדות סמיאטיץ' (עמ' 82, עמ' 83)

## קישורים חיצוניים
* הרב שלמה טנא, אשכול בפורום אוצר החכמה על הרב טנא (הממשיך על רבנים שעברתו את שמם)
חיבוריו באתר היברובוקס (HebrewBooks):
* "'ברכת שלמה' : חידושים וביאורי סוגיות"
**[כרך ראשון - [סדר זרעים|זרעים], מועד, נשים]
**[כרך שני - [סדר נזיקין|נזיקין], קדשים, טהרות]
* ["ברכת שלמה" על "ספר המדע" מ[משנה תורה] לרמב"ם]
* שו"ת "ברכת שלמה"
**[חלק [חושן משפט]]
**[חלק [אבן העזר]]
* 

## הערות שוליים

קטגוריה:אבות בית הדין הרבני בתל אביב
קטגוריה:אנשי העלייה החמישית
קטגוריה:באר שבע: רבנים ראשיים
קטגוריה:בוגרי ישיבות נובהרדוק
קטגוריה:בוגרי ישיבת מיר (בלארוס)
קטגוריה:בני ברק: רבנים
קטגוריה:דייני בתי הדין הרבניים
קטגוריה:יהודים הקבורים בהר הזיתים: חלקת הנביאים
קטגוריה:מחברי ספרי שו"ת ישראלים
קטגוריה:רבנים ליטאים ישראלים
קטגוריה:ישראלים שנולדו ב-1914
קטגוריה:ישראלים שנפטרו ב-1986
שחיקה מכנית

**שחיקה** (באנגלית: **Wear**) היא מונח בהנדסת חומרים. שחיקה היא סחיפה (erosion) של חומר ממשטח מוצק בהשפעה של מוצק אחר. 

התחום החוקר את תהליכי השחיקה נקרא טריבולוגיה (tribology). 

ישנם חמישה מנגנוני שחיקה עיקריים:
* שחיקת הדבקה (adhesive wear)
* שחיקת שפשוף (abrasive wear)
* התעייפות פני השטח (surface fatigue)
* חיכוך מחזורי (fretting wear)
* שחיקת סחף (בליה)

הגדרת השחיקה אינה כוללת שינוי צורה כתוצאה מדפורמציה פלסטית. 

השחיקה יכולה להיות מוגדרת כתהליך שבו האינטראקציה של פני השטח של מוצק עם הסביבה שלו גורמת לאיבוד אורך בציר מסוים של החומר, עם או בלי איבוד של החומר עצמו. גורמים סביבתיים שיכולים להשפיע על השחיקה הם עומסים, מהירות, טמפרטורה, סוג הגוף הנוגע (מוצק, נוזל או גז) וסוג המגע עם החומרים הסביבתיים.

## ראו גם
* הנדסת חומרים
*התעייפות
* פרוגרפיה

## קישורים חיצוניים

* 

קטגוריה:הנדסת חומרים
טטיאנה

**טטיאנה** היא קדושה בנצרות אשר מתה על אמונתה במהלך המאה ה-3 בזמן כהונתו של הקיסר הרומאי אלכסנדר סוורוס. היא שימשה בתקופת הנצרות הקדומה כדיאקונית.

על פי האגדה, טטיאנה הייתה בתו של פקיד רומי בכיר שהמיר דתו לנצרות בחשאי וגידל את בתו ברוח האמונה הנוצרית, עד שהיא הפכה לדיאקונית. השופט אולפיאנוס תפס אותה וניסה לכפות עליה להקריב קורבן לאל אפולו. טטיאנה התפללה, ואירע נס: התרחשה רעידת אדמה והצלם נהרס. טטיאנה נעצרה, עיניה נעקרו והיא הובאה לקירקוס, לקרב בגוב אריות נגד אריה רעב. שוב אירע נס, והאריה לא נגע בה לרעה, אלא הניח כפותיו לרגליה. בשלב זה הוחלט על הוצאתה להורג. היא עונתה וראשה נערף. טטיאנה מתה ב-12 בינואר (על פי הלוח היוליאני, 25 בינואר על פי הלוח הגרגוריאני).

בנצרות האורתודוקסית נחשבת טטיאנה לקדושה המגנה של הסטודנטים. "יום טטיאנה" ברוסיה ובמדינות אחרות הוא יום הסטודנט.

## ראו גם
* "יום טטיאנה" 

## קישורים חיצוניים

קטגוריה:נשים שהוצאו להורג בעריפת ראש
קטגוריה:קדושות נוצריות
קטגוריה:קדושים נוצרים
קטגוריה:נפטרים ב-226
מכניקת השבר

ממוזער|שמאל
**מכניקת השבר** (באנגלית: **Fracture mechanics**) היא התחום במכניקה החוקר את תהליך יצירת והתקדמות סדקים בחומר, וכיצד ניתן לחזות מראש ואף לעצור התקדמות סדקים שכזאת. 

בכל החומרים, טבעיים או מעשה ידי אדם, קיימים פגמים משטחיים ופנימיים. לא כל הפגמים הללו יציבים בתנאים בהם משתמשים בחומר. מכניקת השבר עוסקת באנליזה של פגמים כדי לגלות את אלה שהם בטוחים (כלומר גודלם נותר קבוע) ולעומתם, את אלה שצפויים להתגבר כסדקים ולגרום לכשל של המבנה הפגום. מכניקת השבר היא תחום חדש יחסית - היא קיימת רק כמאה שנים. 

על מנת לחזות את התקדמותם של סדקים נעזרים במכניקת השבר הן בכלים מתמטיים ובסימולציות מחשב (חישוב מאמצים והזזות בקרבת קצה הסדק) והן בניסויי מעבדה (מתיחה, לחיצה, כפיפה, נגיפה והתעייפות). במודלים משתמשים בשיטות של מכניקת המוצקים כדי לחשב את הכוחות הפועלים על סדק ולאפיין את התנגדות החומר לשבירה (חסינות לשבר).

במדע החומרים המודרני, מכניקת השבר היא כלי חשוב בשיפור הביצועים המכניים של חומרים ורכיבים. המדע משתמש בחוקים הפיזיקליים של מאמץ ומעוות ובמיוחד בתאוריות לגבי אלסטיות ופלסטיות לשם בחינת התהליכים של יצירת פגמים קריסטלוגרפיים מיקרוסקופיים בחומרים. זאת, כדי לחזות את ההשפעות המאקרוסקופיות של כשל מכני של חומרים.

## הצורך במכניקת השבר
שברים הם תופעה נפוצה, לדוגמה חלון זכוכית שנשבר, סדקים בקירות או סדקים באדמה יבשה. אסונות שונים כדוגמת טביעת הטיטניק אף הם קשורים למכניקת שבר. 

במקרים רבים עלול כשל של מבנים מכניים להיות מסוכן: גשרים עלולים להתמוטט, מכלי לחץ של חמצן או של גז אחר עלול להתפוצץ. במקרה שכשל צפוי להתרחש, עדיף שהוא יהיה על ידי מנגנון כניעה או דליפה, ולא על ידי שבירה מסוכנת. 

מאחר שסדקים יכולים להוריד את החוזק של מבנה עקב שינוי בתכונות המכניות של החומר, יש צורך לתאר את תכונת ההתנגדות לשבר של חומרים שונים. זו הסיבה לצורך במכניקת השבר – יש להעריך את חוזקם ועמידותם של מבנים בהם יש סדקים.

## ראו גם
* הנדסת חומרים
* שחיקה מכנית
* זחילה (דפורמציה)

## קישורים חיצוניים

*דנה אשכנזי, חקר כישלונות חומרים – האם ניתן היה למנוע את אסונות הטיטאניק והצ'לנג'ר?, מאמר זה פורסם לראשונה ב"גליליאו", גיליון 103, 2007.

קטגוריה:ערכים שבהם תבנית בריטניקה אינה מתאימה
קטגוריה:הנדסת חומרים
קטגוריה:הנדסת מכונות
מרכז ענפי ספורט המים הלאומי בייג'ינג

שמאל|ממוזער|280px|המבנה מבפנים במשחקים האולימפיים 2008
**מרכז ענפי ספורט המים הלאומי בייג'ינג** (בסינית מסורתית: 北京國家游泳中心; בסינית מפושטת: 北京国家游泳中心), הידוע גם כ"**קוביית המים**" (水立方) או בסימן הקיצור ****, הוא מרכז ספורט שנבנה בסמוך לאצטדיון הלאומי בייג'ינג ומטרתו הייתה להכיל את מתקני ספורט המים של אולימפיאדת בייג'ינג (2008).

## המבנה
קירות וגג המבנה עוצבו כמעין חתך בגוש קצף דמיוני. מחזוריות בועות הקצף שנבחרה נקראת "מבנה וייר-פלן", המהווה את הפתרון הטוב ביותר הידוע כיום ל"בעיית קלווין" (ראו מבנה האֶתֶר ומבנה הקצף). באופן כזה נוצר מבנה ייחודי, שבו השלד מיוצב ללא משולשים. צורת הבועות נוצרה באמצעות קונסטרוקציית מתכת שעליה נמתחו ונופחו יריעות EFTE. הקירות חצי שקופים, מה שמאפשר חדירת אור ומצמצם את צריכת האנרגיה של המבנה. המבנה עמיד בפני רעידות אדמה ומחליף צבעים בלילה.

## אולימפיאדת בייג'ינג

במהלך אולימפיאדת בייג'ינג המרכז אירח את תחרויות השחייה, קפיצה למים ושחייה צורנית. במקור המרכז היה אמור לארח גם את תחרויות הכדורמים, אך משחקי הענף הועברו לבסוף למתקן אחר. במתקן שלוש בריכות, הבריכה האולימפית המרכזית ולצידה בריכה ייעודית לתחרויות קפיצה ובחלל נוסף בריכה לאימונים. בריכת השחייה האולימפית נחשבה לבריכה הטובה ביותר בעולם עד לאותה העת. עומקה שלושה מטרים וקירותיה נבנו כך שיספגו אדוות, כך שפני המים נותרו חלקים ואפשרו שחייה מהירה.

לאחר המשחקים צומצמה קיבולת הבריכה המרכזית ל-4,598 צופים בלבד לאחר פירוק היציעים העליונית וסגירת החללים בקירות, ומקיץ 2010 הופעל בשטח המבנה גם פארק מים מקורה הכולל מגלשות, מזרקות, בריכת מים רדודה וכדומה בשטח כ-12,000 מ"ר (שטח המבנה כולו כ-32,000 מ"ר). 

המתקן נבחר לארח את תחרויות הקרלינג באולימפיאדת החורף בבייג'ינג ב-2022 והבריכה האולימפית הוסבה לזירת קרלינג כולל ציוד להקפאת המשטח ולבקרת האקלים בחלל.

## קישורים חיצוניים
 
* 
* המבנה הלאומי, באתר הרשמי של אולימפיאדת בייג'ינג
* האצטדיון הלאומי באתר World Stadiums
* כתבה על המתמטיקה שמאחורי המבנה 

ימין|ממוזער|300px|קירות המבנה בזמן בנייתו

## הערות שוליים

קטגוריה:בייג'ינג: מבנים
קטגוריה:בריכות שחייה
היסטוריה צבאית

**היסטוריה צבאית** היא ענף בהיסטוריה, החוקר ומתאר קרבות, סכסוכים ומלחמות בין שבטים, מדינות וקואליציות כלל-עולמיות. ההיסטוריה הצבאית מתארת את השפעות המלחמה על חברות, על תרבויות, על הכלכלה ועוד -ולהפך. אף על פי שמאז ומתמיד היו סכסוכים בין קבוצות, ההיסטוריה הצבאית מלווה את האנושות כ-5,000 שנה - מאז המצאת הכתב. תיעוד אירועים מלחמתיים הוא רב שנים ומובא באמצעים רבים: מציורי קיר על מערות דרך סיפורי עם וספרים ועד שידור חי של אירועים בזמן אמת. ככל שהתפתחה הטכנולוגיה, כך נוצרו דרכים רבות יותר לתעד מלחמות. התיעודים הראשונים של היסטוריה צבאית הם משנת 2700 לפנה"ס, ממלחמות שערכה האימפריה השומרית במסעות ההתפשטות שלה.
קיימות מספר רשומות, כדוגמת התנ"ך והאיליאדה המתארות קרבות ומלחמות, אך עדותן כמקור היסטורי מהימן מוטלת בספק.
הרודוטוס, המכונה אבי ההיסטוריה, מתאר את פלישת פרס ליוון, במאה החמישית לפני הספירה.

משחר ההיסטוריה היו ויכוחים בין קבוצות: על מזון, על שטח מחיה או על משאבים. סכסוכים אלה, פעמים רבות, הובילו למלחמות. קלאוזוביץ טען, כי המלחמה היא המשך המדיניות באמצעים אחרים. היות שמלחמות, שבהן נהרגים אנשים רבים הן אירוע משמעותי עבור משפחה ועבור אומה, נוצר צורך לתעד את קורותיה של המלחמה. ההיסטוריון האמריקאי לורנס קילי גורס, כי כל תרבות נלחמה לפחות פעם אחת, ותרבויות רבות נלחמות ללא הרף. ההיסטוריה הצבאית חופפת במידה רבה את ההיסטוריה הכללית כיוון שפגישתן של שתי תרבויות בדרך כלל מובילה למלחמה. המנצחת היא שכותבת לרוב את ספרי ההיסטוריה. פעמים רבות נמנעו מצביאים והיסטוריונים מאזכור כשלים או טעויות ממהלך המלחמה, ולעיתים אף האדירו הישגים וניצחונות.
לכן, ההיסטוריה הצבאית אינה אחידה ומוסכמת על כולם: עמים שונים הציגו גרסאות שונות לקרבות וההיסטוריה הושפעה מדעות ותעמולה. כדוגמה, ניתן לראות את המיתוס של אנשי פאנפילוב.

לימוד ההיסטוריה הצבאית מתבצע הן באוניברסיטאות והן בבתי הספר הצבאיים כדוגמת בית הספר לקצינים. מטרת לימוד זה היא הפקת לקחים ממלחמות קודמות, למניעת הישנותם, בתחומים רבים: הפעלת הכוחות, יישום הטכנולוגיה הקיימת, ניהול המשק בזמן העימות ועוד. בלימוד ההיסטוריה הצבאית, מנקודת מבטו של הכוח הלוחם, מושם דגש על יישום תורת הלחימה, תורת הפיקוד והשליטה ואף על שמירת ערכי מוסר במלחמה. לדוגמה, מניתוח מספר רב של קרבות בהיסטוריה הצבאית של צה"ל, ניתן לראות כי מקרים רבים של הכרעה נבעו מכך שהצבא הפעיל כוחות דרך שטח שנחשב לבלתי עביר. ביקורת על לימוד ההיסטוריה הצבאית טוענת, כי העיסוק בה מכין את הצבא למלחמה הקודמת, במקום למלחמה הבאה.

מחקרים בהיסטוריה צבאית מראים, שהתפתחות טכנולוגית ומלחמה הולכים יד ביד: פיתוחים טכנולוגיים רבים הוסבו לשימוש מלחמתי ויצירת טכנולוגיה למלחמה שימשה לפיתוחים אזרחיים רבים.

## ראו גם
* היסטוריה של כלי הירי

## קישורים חיצוניים

* 
* 

## הערות שוליים

קטגוריה:ערכים שבהם תבנית בריטניקה אינה מתאימה
*
סן פרנסיסקו ג'איינטס

שמאל|ממוזער|250px|אצטדיון AT&T פארק
**סן פרנסיסקו ג'איינטס** (באנגלית:** San Francisco Giants**) היא קבוצת בייסבול אמריקאית מליגת ה-MLB, שבסיסה בעיר סן פרנסיסקו, קליפורניה. הקבוצה משחקת בבית המערבי של הנשיונל ליג.

## היסטוריה
הג'איינטס היא אחת מקבוצות הבייסבול הוותיקות ביותר בארצות הברית, הקבוצה נוסדה בניו יורק ב-1883 והצטרפה לנשיונל ליג, תחת השם ניו יורק גות'אם. נהוג לייחס את הכינוי ג'איינטס (ענקים), למילות שבח שנתן בעלי הקבוצה לשחקניו לאחר ניצחון מרשים במיוחד על הפילדלפיה פיליז בעונת 1885.

ב-1904 זכתה הקבוצה באליפות הנשיונל ליג והייתה אמורה להתמודד בוורלד סיריס נגד הזוכה באליפות האמריקן ליג אולם בעלי הג'איינטס הודיעו כי יחרימו את סדרת הגמר משום שלדבריהם ליגת האמריקן ליג החדשה נתפסה כליגת משנה, שהזוכה בה אינה ראויה למעמד זהה כשל אלופת הנשיונל ליג. שנה מאוחר יותר העפילו הג'איינטס לוורלד סיריס 1905, הפעם כבר הופיעו וזכו באליפות הראשונה שלהם בעידן המודרני לאחר ניצחון 1–4 על הפילדלפיה אתלטיקס. הקבוצה העפילה 4 פעמים לוורלד סיריס בין השנים 1911 ו-1917 אך לא הצליחה לזכות באליפות. ו-4 פעמים נוספות בין השנים 1921 ל-1924 בהן זכתה פעמיים.

בשנות ה-50 נרשמו שניים מהרגעים הגדולים של הקבוצה ושל ספורט הבייסבול בכלל: ב-1951 הביאה חבטת הום ראן, בסיומה של סדרת פלייאוף צמודה, לזכייה באליפות הנשיונל ליג על חשבון הברוקלין דודג'רס, חבטה זו ידועה בשם "החבטה שנשמעה ברחבי העולם" כפרפרזה על הירייה שנשמעה ברחבי העולם. ב-1954 במשחק הראשון של הוורלד סיריס הצליח וילי מייז, שחקן השדה המצטיין של הג'איינטס, לתפוס כדור באופן אקרובטי ברגע מכריע של המשחק. תפיסה זו, הידועה גם בשם "**התפיסה**", מנעה ניקוד מהיריבה הקליבלנד אינדיאנס, הביאה לניצחון במשחק ולמומנטום שנמשך בניצחון 0–4 בסדרה כולה. הייתה זו הזכייה האחרונה באליפות של הג'איינטס עד שנת 2010.

ב-1957 עברה הקבוצה לעיר סן פרנסיסקו, והייתה בכך הקבוצה השנייה שעזבה באותה השנה את העיר ניו יורק לקליפורניה, יחד עם הדודג'רס שעזבו ללוס אנג'לס. הג'איינטס הצליחו להעפיל לוורלד סיריס ב-1962 אך הפסידו 3–4 לניו יורק יאנקיז, ב-1989 זכתה פעם נוספת באליפות הנשיונל ליג, ובוורלד סיריס התמודדה עם היריבה השכנה מאוקלנד (קליפורניה) האוקלנד אתלטיקס, סדרה זו זכורה במיוחד בשל רעידת אדמה קטלנית שפקדה את מפרץ סן פרנסיסקו בזמן בו אמור היה להתחיל המשחק השלישי בין הקבוצות, והביאה לדחיית המשך הסדרה ב-10 ימים. בסיכומו של דבר הפסידו הג'איינטס בסדרה 0–4.

לאחר עונת 1992, חתם בקבוצה על חוזה שיא דאז, בארי בונדס ה-MVP של הליגה. משנה זו החלה תקופה בה היה בונדס לכוכב הבלתי מעורער של הג'איינטס, ב-2002 הוא הוביל את הקבוצה לוורלד סיריס, בה הפסידו 3–4 לאנהיים אנג'לס. בונדס עזב את המועדון ב-2007 לאחר שזכה 5 פעמים נוספות בתואר ה-MVP, והפך לחובט המוביל בכל הזמנים בליגה בחבטות הום ראנס.

ב-2007 עבר מנהלה של היריבה השכנה,סן דייגו פאדרס, ברוס דאגלס בוצ'י, לג'איינטס לנהל את הקבוצה ותחת ניהולו הקבוצה זכתה שלוש פעמים בוורלד סיריס. בעונת 2010 זכתה הקבוצה באליפות הליגה, כשניצחה בוורלד סיריס את קבוצת טקסס ריינג'רס בתוצאה 1–4, ב-2012 זכתה בתואר פעם נוספת לאחר ניצחון חלק על דטרויט טייגרס 0-4 וב-2014 זכתה בתואר שלישי בחמש שנים לאחר ניצחון 3–4 על קנזס סיטי רויאלס.

### שחקנים ש[[מספר שהוצא לגמלאות|מספר חולצתם הוצא לגמלאות]]

## קישורים חיצוניים

* 

* 

*
קטגוריה:סן פרנסיסקו: מועדוני ספורט
סופר-קאפ

[שמאל|ממוזער|250px|משחק [מגן הקהילה מפגיש בין אלופת אנגליה למחזיקת הגביע האנגלי]]
**סופר קאפ** (באנגלית: **Super Cup**) היא תחרות ספורט הנערכת לפני פתיחת עונת הספורט. התחרות נערכת בדרך כלל בענף הכדורגל, אך גם בענפי ספורט נוספים. התחרות מפגישה את אלופת הליגה ומחזיקת הגביע של העונה הקודמת במדינה מסוימת למשחק ביניהן. נהוג שאם קבוצה זוכה בדאבל (גם באליפות וגם בגביע), מתמודדת מולה הקבוצה שסיימה כסגנית האלופה. ישנם גם משחקי סופר קאפ בין-לאומיים, למשל הסופר קאפ האירופי שמפגיש בין זוכת ליגת האלופות לבין זוכת הליגה האירופית.

בישראל, מתקיים טורניר הסופר-קאפ בשם "אלוף האלופים". הטורניר התקיים בין השנים 1957–1990, וחזר בשנת 2015.

## כדורגל
בכדורגל, ישנן מדינות רבות בהן נערכת תחרות סופר קאפ:
*  הסופר קאפ האוקראיני
*  הסופר קאפ האיטלקי
*  "מגן הקהילה" האנגלי – הסופר קאפ האנגלי (נקרא בעבר גם "מגן הצדקה")
*  הסופר קאפ הארגנטינאי
*  הסופר קאפ הבולגרי
*  הסופר קאפ הבלגי
*  הסופר קאפ הגרמני
*  "מגן יוהאן קרויף" ההולנדי – הסופר קאפ ההולנדי
*  הסופר קאפ הטורקי
*  "אלוף האלופים"  המקסיקני – הסופר קאפ המקסיקני
*  הסופר קאפ הספרדי
*  הסופר קאפ הפורטוגלי
*  "גביע האלופות" הצרפתי – הסופר קאפ הצרפתי
*  הסופר קאפ הקולומביאני
*  הסופר קאפ הקפריסאי
*  הסופר קאפ הקרואטי
*  הסופר קאפ הרומני
*  הסופר קאפ הרוסי
*  אלוף האלופים הישראלי – הסופר קאפ הישראלי

ישנן התאחדויות כדורגל של יבשות, המקיימות תחרויות סופר-קאפ בין המועדונים המובילים שלהן, בינן לבין עצמן:
* אופ"א: הסופר קאפ האירופי
* AFC: הסופר קאפ האסיאתי
* CAF: הסופר קאפ האפריקאי
* CONMEBOL: רקופה סודאמריקאנה (דרום אמריקה)

כמה תחרויות סופר קאפ התקיימו בעבר, ולאחר מכן הפסיקו:
* הסופר קאפ הסובייטי חדלה להתקיים לאור התפרקות ברית המועצות.
* הסופר קאפ האוסטרי חדל מלהתקיים בשנת 2004.
* הסופרקאפן השוודי חדל מלהתקיים בשנת 2015.
* הסופר קאפ היווני התקיים לסירוגין באופן רשמי ולא רשמי, האחרון בשנת 2007.

בספטמבר 2021, סיכמו אופ"א והקונמבול על ייסוד 'סופר קאפ נבחרות', אשר יפגיש בין אלופת אירופה (היורו) לבין אלופת דרום אמריקה (הקופה אמריקה). המפגש התקיים לראשונה ב-1 ביוני 2022, ובו ניצחה אלופת דרום אמריקה, ארגנטינה, את אלופת אירופה, איטליה, וחנכה את המפעל עם התואר הראשון.

בישראל, מתקיים טורניר הסופר-קאפ בשם "אלוף האלופים". הטורניר התקיים בין השנים 1957–1990, וחזר בשנת 2015.

## ענפי ספורט אחרים
* בכדורסל נערך בספרד טורניר סופר קאפ מלבד הסופר קאפ הספרדי בכדורגל.
* בישראל התקיים ב-2025 הסופרקאפ הראשון בכדורסל.
* ברוגבי נערכת תחרות שנתית הנקראת סופר קאפ, אשר מפגישה את נבחרות קנדה, יפן, רומניה, וארצות הברית.
* בספורט המוטורי מתקיימת תחרות מרוצי מכוניות בשם פורשה סופרקאפ. כמו כן, בין השנים 1986–1989 נערכה במערב גרמניה תחרות שנקראה סופרקאפ.
* בהוקי קרח התקיים בעבר הסופרקאפ האירופי בהוקי קרח.

## הערות שוליים

*
קטגוריה:מושגים בכדורגל
קטגוריה:מונחים בספורט
עץ כשל

שמאל|ממוזער|180px|עץ כשל
**עץ כשל** (באנגלית: **Fault Tree**) הוא תרשים מסוג עץ שבעזרתו ניתן לנתח את הכשלים האפשריים במערכת בשיטה הנקראת **ניתוח עץ כשל** (fault tree analysis). בשיטה זו ניתן לשלב לוגיקה בוליאנית כדי לשלב מספר מצבים אפשריים. השיטה משתמשת בעיקר בתחום הנדסת בטיחות, שם חשוב לכמת את ההסתברות לסכנות הבטיחות האפשריות. תחום נוסף בו יש שימוש שכיח בשיטה זו הוא ניהול סיכונים.

שיטת ניתוח עצי הכשל בעצם כוללת דיאגרמות לוגיות שמציגות את מצב המערכת. כדי לפתח את העצים דרושים אנשים עם ידע מעמיק על המערכת. במקור, עצי הכשל נועדו לפיתוח פרויקטים שבהם אסור שתתרחש כל שגיאה (פרויקטי טלפוניה, מערכות לשיגור טילים ומתקנים גרעיניים). כיום ניתן להשתמש בשיטה ככלי עיצובי חשוב שניתן בעזרתו לאתר סכנות פוטנציאליות, ולמצוא את העיצוב הנכון ביותר בזמן מוקדם יותר. ניתן גם להשתמש בשיטה ככלי אבחנתי, כדי לחזות את האפשרות הכי סבירה שתרגום לכשל במערכת. השיטה נמצאת בשימוש בכל תחומי ההנדסה.

השיטה פותחה במעבדות בל בשנת 1962.

בעזרת עץ כשל ניתן לנתח אירוע כשל בודד. כדי לנתח עוד אירועים דרושים עוד עצים. 

ישנם חמישה שלבים בניתוח בעזרת עצי כשל:

;הגדרת אירוע הכשל אותו חוקרים:חשוב מאוד להגדיר נכון את האירוע שמחפשים. בחלק מהמקרים הגדרת אירוע הכשל היא פשוטה, וחלקם קשה להבין באופן מדויק באירוע. דרוש מהנדס בעל רקע רחב על המערכת או מהנדס מערכת בעלי רקע הנדסי, אשר יוכל להבין לעומק את אירוע הכשל המבוקש. לכל אירוע ניתן לייצר עץ כשל אחד.
;הבנה של המערכת ודרך פעולתה: לאחר בחירת האירוע, יש לבחון את כל הגורמים האפשריים שיכולים לגרום לאירוע זה. בדרך כלל קשה לקבל את ההסתברות המדויקת להתרחשות כל אירוע, ומשתמשים בתוכנות מחשב כדי ללמוד את ההסתברויות המבוקשות באופן מקורב, אך זול יותר לביצוע. 

;בניית עץ הכשל: לאחר שיודעים מהו אירוע הכשל, הגורמים לו וההסתברות לגורמים, ניתן לצייר את העץ. עץ הכשל מבוסס על לוגיקה של AND ו-OR אשר מגדירים את התכונות העיקריות של העץ.

;בחינת הסיכונים בעץ הכשל: לאחר בניית עץ הכשל, יש ללמוד אותו. כלומר, יש לחפש דרכים לשפר אותו וללמוד את דרך ניהול הסיכונים באירוע. שלב זה הוא שלב הכנה לשלב הסופי, שבו מנסים לשלוט בסיכונים. 
;שליטה בסיכונים שזוהו בדרכים שונות: שלב זה הוא מאוד ספציפי ומשתנה בין המערכות השונות. הרעיון הכללי הוא שלאחר שזוהו כל הסכנות והסתברויותיהן, מנסים בכל הדרכים האפשריות להקטין את ההסתברויות להתרחשות הכשל.

## ראו גם
* הנדסת מערכות
* הנדסת חומרים
* הנדסת מכונות
* ניהול סיכונים

## קישורים חיצוניים

קטגוריה:הנדסת חומרים
קטגוריה:הנדסת מכונות
קטגוריה:הנדסת מערכות
קטגוריה:ניהול סיכונים
חקר פני שבר

**חקר פני שבר** (באנגלית: fractography) הוא תחום החוקר את השברים על פני שטח של חומרים. שיטות פרקטוגרפיות הן בשימוש שגרתי למציאת גורמים לכשל במבנים הנדסיים. במדע החומרים, פרקטוגרפיה משמשת לפיתוח ובחינת מודלים תאורטיים של אופן גדילת סדקים.

אחת המטרות הראשיות של השיטה היא מציאת הגורם לשבר על ידי אנליזה של המשטח בו התרחש. צורות שונות של גדילת סדק (למשל התעייפות החומר, שיתוך, ועוד) יוצרות צורות אופייניות על המשטח שנשבר, וניתן לנתח את הצורות כדי לזהות את צורת הכשל. התבנית הכללית של הסדקים היא לעיתים יותר חשובה מסדק ספציפי, במיוחד בחומרים שבירים כמו חומרים קרמיים וזכוכיות.

## שיטות אנליזה

מטרה חשובה של פרקטוגרפיה היא למצוא את המקום בו הסדק החל. זאת משום שאם נמצא היכן הסדק החל, ייתכן שהדבר ייתן לנו רמזים לגבי הסיבה שבגללה הוא נוצר. צפייה ראשונית בסדק בדרך כלל נעשית בשימוש בסקאלה מקרוסקופית, בעזרת מיקרוסקופ אופטי ושיטות הארה מתוחכמות (מכיוונים שונים) כדי לזהות עד כמה הסדק גדול, דרכים אפשריות להתפתחותו, ומקורות אפשריים ליצירתו. במקרים רבים שיטה זו היא מספקת כדי לזהות את אופן הכשל והסיבות ליצירת הסדק וגדילתו. גורמים נפוצים שגורמים להיסדקות הם גבולות גרעין, חללים בחומר, חומרים זרים שנכנסו אליו, ונקודות של ריכוז מאמצים מכניים. כמו כן ניתן לראות "קווי סדק" אשר מראים את כיוון התפתחות הסדק.
שמאל|ממוזער|180px|כשל שנגרם בתהליך התעייפות של החומר. ניתן לראות התקדמות סדק שמתחיל מלמטה באמצע.

בכשל שנגרם מהתעייפות החומר, ניתן לראות סדק שביר מתפשט אל תוך החומר בצעדים קטנים.

## שיטות צילום

שמאל|ממוזער|180px|תמונת מיקרוסקופ אלקטרונים של כשל שנגרם בתהליך התעייפות של החומר. ניתן לראות את התקדמות הסדק.
במקרים רבים השימוש במיקרוסקופ אור אינו מספיק, ונדרש להתבונן בחומר בהגדלה גבוהה יותר. במקרים אלו ניתן להשתמש במיקרוסקופ אלקטרונים סורק (SEM). ההפרדה של מיקרוסקופ זה גבוהה בהרבה משל מיקרוסקופ אור, אך הדוגמאות מצולמות ללא צבעים.
בצילום ה-SEM המוצג ניתן לראות כיסוי גומי של בלמים של מכונית. השבר גרם לתאונת דרכים כאשר לפתע הגומי נשבר לחלוטין לאחר תהליך התעייפות ארוך שעבר. החומר שנשבר הוא גומי ניטריל (NBR), פולימר המשמש באופן נפוץ כשנדרשת התנגדות לשמן.

## יישומים

שיטת חקר פני שבר נמצאת בשימוש בהנדסת חומרים ומכניקת השבר, כאשר יש לבחון כשלים שהתרחשו. השיטה משמשת חוקרים לבחינת כשלים בחפצים ששימשו כנשק, למשל בקבוקים שבורים. עבור חשוד שטוען שהבקבוק נשבר בטעות כשפגע בקורבן, ניתן לגלות שהטענה שקרית, ושנדרש היה כוח רב כדי לשבור את הבקבוק כדי שאפשר יהיה לתקוף איתו את הקורבן. חורים של כדורי אקדח בשמשות מכוניות או חלונות יכולים גם כן להראות את כיוון הירי ועוצמתו. במקרים כאלה, התבנית הכוללת של הסדקים היא חיונית כדי לשחזר את האירועים שהתרחשו, ולא המאפיינים של סדק ספציפי.

## ראו גם
* הנדסת חומרים
* מכניקת השבר
* שיתוך
* התעייפות החומר

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:הנדסת חומרים
קטגוריה:הנדסת מכונות
כנסיית גבירתנו מלייוויש

**כנסיית גבירתנו מלייוויש** (סרבית קירילית: **Богородица Љевишка**, סרבית לטינית: **Bogorodica Ljeviška**) היא כנסייה סרבית אורותודוקסית השוכנת על גדות נהר ביסטריצה במרכזה של העיר פריזרן שבקוסובו. הכנסייה הוכרזה כאתר מורשת עולמית ב-13 ביולי 2006 כהרחבה להכרזתו של מנזר דצ'אני, ובאותו מעמד הוספה גם לרשימת אתרי המורשת העולמית הנמצאים בסיכון. 
## היסטוריה
הכנסייה הנוכחית מוקדשת לבתולה ותחילתה במחצית הראשונה של המאה ה-13. היא נבנתה על חורבותיה של בזיליקה המתוארכת לאמצע תקופת השלטון של האימפריה הביזנטית (המאה ה-9 עד המאה ה-11), וזו הוקמה בתורה על חורבותיו של מזבח נוצרי קדום. 

האדריכל ניקולאס, שככל הנראה הגיע מאפירוס, הקים את הכנסייה בצורת צלב הנושא חמש כיפות. בצדדיה הצפוני, הדרומי והמערבי, הוספו שלוש ספינות, וכן הוקם נרתקס מקורה בשלושה קמרוני חבית, מרפסת חיצונית פתוחה ומגדל בצידו המערבי של המבנה. קירות המבנה הוקמו משילוב של טוף, לבנים ומלט, בדומה לחומרים אשר שימשו בהקמתו של מנזר גרצ'אניצה. 

הכנסייה הגיעה לצורתה הנוכחית בתחילת המאה ה-14, וקירותיה נצבעו ב-1313. כתובות בחזית המזרחית מתעדות את המלך מילוטין ואת הבישוף דמיאנוס כאחראיים להקמתה. כל הקירות, הקשתות והכיפות כוסו בפרסקאות בסגנון הרנסאנס הביזנטי, אך רק כ-30% מהם השתמרו. בכיפה נראים דמויותיהם של ישו ומתחתיו הנביאים, ושל האוונגליסטים, ועל הקירות האחרים מצוירות סצנות מחייו של ישו. בנרתקס ציורים גדולים במיוחד של שליטים סרבים ובמרפסת החיצונית מתוארים, בין היתר, יום הדין, יוחנן המטביל ומאבקו של יעקב במלאך.

עם הכיבוש העותמאני השני של סרביה ב-1756 הפכה הכנסייה למסגד, נערכו בה מספר שינויים ורוב הפרסקאות טויחו. רק בתחילת המאה ה-20 שב המבנה לשמש ככנסייה, ובשנות ה-50 של המאה התבצעו בו עבודות שימור. בין 1950 ל-1952 התגלו חלק מהפרסקאות שמתחת לשכבת הסיד, ואלה שוקמו ונצבעו מחדש בין 1969 ל-1979.

הכנסייה נשמרה על ידי כוח צבאי מטעם נאט"ו מאז יוני 1999, אך היא חדלה מלשמש לייעודה בשנת 2004 בשל המהומות האתניות, והוסב לה נזק. קבוצת מומחים במימון סרבי ביקרה בכנסייה במספר הזדמנויות על מנת להעריך את גובה הנזקים, אך למרות זאת לא ננקטו צעדים של ממש לתיקונם. בשנים האחרונות נבזזה הכנסייה  במספר הזדמנויות, ובין היתר נגנב גג העופרת היקר מספר פעמים.

## קישורים חיצוניים

* כנסיית גבירתנו מלייוויש, באתר קוסובו.נט

קטגוריה:ערכים שבהם תבנית בריטניקה אינה מתאימה
גבירתנו מלייוויש
קטגוריה:אתרי מורשת עולמית בסיכון
קטגוריה:דת, מסדרים ותנועות דתיות בימי הביניים
קטגוריה:קוסובו: מבני דת
מנזר הפטריארכיה של פץ'

שמאל|ממוזער|250px|כנסיית הבתולה הקדושה מבחוץ
**מנזר הפטריארכיה של פץ**' (סרבית: **Пећка патријаршија**, אלבנית: **Patrikana e Pejës**) הוא מנזר סרבי אורתודוקסי השוכן בסמוך לעיר פץ' שבקוסובו, ובו ארבע כנסיות. המקום משמש כמרכז הרוחני וכמאוזוליאום של הבישופים והארכיבישופים של סרביה.

## היסטוריה
לא ברור מתי בדיוק הוקם המנזר. אחת הדעות היא כי הארכיבישוף סבאה (1175 - 14 בינואר 1235) היה בחיים כאשר האתר הפך למטוה (קרקע בבעלות ומנוהלת על ידי מנזר) של מנזר ז'יצ'ה, שבאותה תקופה היה מקום המושב של הארכיבישופות הסרבית. הארכיבישוף ארסניי הראשון בנה את כנסיית השליחים הקדושים, כיוון שרצה שמקום מושבה של הכנסייה הסרבית יהיה באזור בטוח וקרוב למרכז המדינה, וב-1250 לערך הוא הורה לקשט אותה. הארכיבישוף ניקודים הראשון בנה את כנסיית דמטריוס הקדוש ב-1320 מצפון לכנסיית השליחים, ומספר שנים לאחר מכן בנה יורשו, הארכיבישוף דנילו השני, את כנסיית הבתולה הקדושה הודגטריה מדרום לכנסיית השליחים, ודרומית לאחרונה הוא הקים את כנסיית ניקולאס הקדוש. בתקופתו של הארכיבישוף יואנקיי השני, בערך ב-1345, הוספו הפרסקאות לכנסיית דמטריוס שקודם לכן לא הייתה מקושטת. במהלך המאה ה-14 בוצעו שינויים קטנים בכנסיית השליחים, כך שחלקים מסוימים קושטו בתקופה מאוחרת יותר. בין המאה ה-13 למאה ה-15, וכן במאה ה-17, נקברו הפטריארכים והארכיבישוף הסרבים מפץ' בכנסיות אלה.

עבודות השיקום של המתחם החלו ביוני 2006 ונמשכו עד נובמבר של אותה שנה. המטרה העיקרית הייתה להגן על המתחם מפני פגעי מזג האוויר, וכן לתקן את הקירות הפנימיים והחיצוניים. בחזית הצפונית של כנסיית דמטריוס הקדוש נחשפו שני פרסקאות של מלכה ושל אציל סרביים, שקודם לכן היו מוסתרים. ב-13 ביולי 2006 הוכרז המקום כאתר מורשת עולמית כחלק מהרחבת ההכרזה של מנזר דצ'אני, ויחד עם שני אתרים נוספים שנוספו להכרזה, הוכר כאתר בסיכון בשל המחלוקות והמאבקים בקוסובו.

## המתחם
ימין|ממוזער|250px|מראה בכנסיית ניקולאס הקדוש
שלוש מהכנסיות - כנסיית השליחים הקדושים, כנסיית דמטריוס הקדוש וכנסיית הבתולה הקדושה הודגטריה - נבנו בסמוך זו לזו והן מחוברות בנרתקס משותף, המעניק להן מראה של מבנה בודד הנושא שלוש כיפות. בכל אחת משלוש הכנסיות פרסקאות עשירים. קפלת ניקולאס הקדוש שוכנת במרחק מה מיתר שלוש הכנסיות. בעבר היו הכנסיות חלק ממתחם נזירי גדול, שהוקף בחומה ובה חמישה מגדלים. החומה ובה מגדל הנישא מעל השער נותרה במקומה, אך מבני המתחם החילוניים לא שרדו. בסביבת המתחם קמו כנסיות קטנות ומקומות פרישה רבים, ומקור שם העיר והמתחם "פץ'", במילה הסלאבית העתיקה שמשמעותה מערה. שטחו של השטח המוכרז הוא 15.3 דונם והוא חופף לשטח המתחם המוקף בחומה. סביבו שטח חיץ גדול בהרבה המשתרע על פני קילומטר רבוע.

הכנסייה המרכזית, כנסיית השליחים הקדושים, הוקמה בעשור השלישי של המאה ה-13, לפי עקרונות התכנון של אסכולת ראס. היא נבנתה מאבן, ויש בה ספינה בודדת וכיפה. כנסיית דמטריוס הקדוש הוקמה בתחילת המאה ה-14 מצפון ובצמוד לקודמתה. היא הוקמה מאבן ומלבנים, גם בכנסייה זו ספינה בודדת וכיפה אך היא קטנה משכנתה. ב-1328 הוקמה כנסיית הבתולה הקדושה מצידה הדרומי של כנסיית השליחים ובאותה עת הוקם גם הנרתקס המחבר בין השלוש. חללו המרכזי של הנרתקס מקורה בקמרון חבית, ומשני צדדיו של חלל זה שני מעברים. בעבר הייתה קבועה ארקאדה בצידו המערבי, אך פתחיה נחסמו במשך השנים.

## קישורים חיצוניים

* אתר הפטריארכיה של פץ'
* מפה המראה את תחום השיפוט של פטריארכיית פץ' במאה ה-17

קטגוריה:אירופה: מנזרים נוצריים
קטגוריה:אתרי מורשת עולמית בסיכון
קטגוריה:דת, מסדרים ותנועות דתיות בימי הביניים
קטגוריה:קוסובו: מבני דת
ערגול

250px|ממוזער|הדמיית ערגול|טקסט=|ימין
שמאל|ממוזער|250px|תהליך הערגול
בעיבוד מתכת, **ערגול** (אנגלית: Rolling) הוא תהליך עיבוד של חומרים. בתהליך זה מעבירים את החומר, לרוב מתכת, דרך זוג (או כמה זוגות) גלילים. התוצר הסופי של התהליך הוא יריעה או לוחית דקה מעובי החומר במקור. 

עוצמת מאמץ המתיחה בערגול מגדילה את נקודת מאמץ הכניעה ובהתאם מגדילה את קשיחות החומר. כלומר מקטינה את היכולת של החומר להשתנות (לייצר מעוות) במאמץ מתיחה.

## ראו גם

* הנדסת חומרים
* לחצנות מתכת

קטגוריה:הנדסת חומרים
קטגוריה:מטלורגיה
חומש תחילה

ממוזער|בריכה ביישוב חומש שנכתב עליו "חמש תחילה"
**חומש תחילה** הוא מטה פעולה ימני קיצוני בישראל, שהוקם במטרה לבטל את תוכנית ההתנתקות. הטענה בבסיס השם אומרת שתחילת תהליך הביטול תיעשה ביישוב הקרוב ביותר ליישובים קיימים אחרים, ושבאזורו לא הייתה העברת סמכויות ביטחוניות מצה"ל: חומש.

יו"ר התנועה הוא סא"ל במיל' יצחק שדמי והתנועה מורכבת מפעילי ימין, בהם בעז העצני, בנו של אליקים העצני, אורית שפיץ (מורשת) וגדי אשל (נופית). אף על פי שאינו מגובּה במנגנון כלשהו, הניע המטה כמה פעולות עלייה לחומש בסדרי גודל של עד כ-15,000 איש במשך תקופת פעילותו. כמו כן קיימת, כתוצאה מפעילות זאת, ישנה נוכחות קבועה בחומש של כמה עשרות צעירים, ומתקיימים בו לימודים סדירים בישיבת חומש בראשות הרב אלישמע כהן.

במהלך מלחמת חרבות ברזל, פעל הארגון כחלק מקואליציה של ארגונים על מנת להשיב ישראלים לחבל עזה.

## פעילות
ההתארגנויות הגדולות ביותר:
* בחנוכה ה'תשס"ז (דצמבר 2006) הגיעו ליישוב שפונה שנה לפני כן כ-1,000 איש והדליקו נרות.
* בז'-ט' בניסן ה'תשס"ז, 26–28 במרץ 2007 הגיעו לחומש כ-3,500 איש. חלקם שהו בו יומיים ואף שלושה ימים, ואף נערך במקום טקס ברית מילה של בן של אחת מתושבות היישוב.
* במהלך יום העצמאות ה'תשס"ז, 24 באפריל 2007, צעדו כ-12,000 אנשי ימין להריסות חומש, ובהם חתן פרס נובל לכלכלה, פרופ' ישראל אומן.
* חודש וחצי לאחר מכן, בכ"ו בסיון, 12 ביוני, נערכה עליה נוספת באישור הצבא בהשתתפות אלפי צועדים. עליה זו, בניגוד לקודמותיה, אורגנה בשיתוף מועצת יש"ע.
* בב' באב ה'תשס"ז, 17 ביולי 2007, החל מבצע עליה מתגלגל במהלכו עלו מאות אנשים בקבוצות שמנו בין עשרות למאות עולים. זאת למרות מאמצים רבים מצד הצבא והמשטרה למנוע את האירוע. במהלך המבצע החלו העולים להקים בית כנסת ומגדל ארעיים, אך אלו נהרסו במהלך פינוי שבוצע על ידי המשטרה ב-25 ביולי.
* עוד באותו לילה חזרו הפעילים לחומש ומאז הם נמצאו על חורבותיו פחות או יותר ברציפות כאשר מדי פעם היו מפונים לצומת בית ליד או קדומים ועולים חזרה להר, עד לתיקון מספר 7 לחוק ההתנתקות שהתיר זאת בשנת 2023.
* בי' בשבט תשס"ח מספר חסידי חב"ד עלו למקום עם מכונת דפוס והדפיסו את ספר התניא בגבעה סמוכה לחומש. הם עלו וערכו שם התוועדויות נוספות, כאשר הידועה ביניהם הייתה בהשתתפות הרב זימרוני ציק.
* בל"ג בעומר ה'תשס"ט עלו עשרות אלפי פעילים לחומש, בתיאום עם כוחות הביטחון.
* בליל תשעה באב ה'תשס"ט עשרות פעילי חומש קראו תחילה קינות ומגילת איכה על חורבות חומש.
*ביום השלישי לחול המועד פסח ה'תשע"ב עלו כ-12,000 אנשים לחומש, בתיאום עם כוחות הביטחון. שם התקיים סיום מסכת כתובות עם ישיבת חומש בהשתתפות הרב חיים דרוקמן, הרב אליקים לבנון, הרב ישראל אריאל, הרב דוד דודקביץ וחברי כנסת.

## קישורים חיצוניים
* 

## הערות שוליים

קטגוריה:ארגוני ימין בישראל
קטגוריה:תוכנית ההתנתקות: ארגונים
קטגוריה:חומש
פינת המשוררים

שמאל|250px|ממוזער|המצבות ולוחות ההנצחה בפינת המשוררים
**פינת המשוררים** (אנגלית: Poets' Corner) הוא השם המקובל לאגף הכנסייה הדרומי של מנזר וסטמינסטר בשל משוררים, מחזאים וסופרים הקבורים ומונצחים במקום. 
## היסטוריה
ג'פרי צ'וסר היה המשורר הידוע הראשון שנטמן בפינת המשוררים, אף על פי שקבורתו שם הייתה בגין עבודתו בארמון וסטמינסטר ולא עקב המוניטין שלו כסופר. למרות זאת, לאחר בניית המצבה הגדולה מעל קברו של צ'וסר על ידי ניקולס בריגהאם באמצע המאה ה-16 והטמנתו של המשורר אדמונד ספנסר לא רחוק ממנו, הדבר פתח מסורת הקיימת עד היום, לקבור ולהנציח משוררים בפינה זו. 

עם זאת, פינת המשוררים כללה גם את קבריהם של הכמרים מהמנזר. בנוסף, נקבר בפינת המשוררים תומאס פאר, אשר חקוק על מצבתו כי מת בגיל 152, בשנת 1635, לאחר שלאורך חייו התחלפו עשרה שליטים על כס המלוכה. 

קבורה או הנצחה בפינת המשוררים לא תמיד התבצעה מיד לאחר המוות. לדוגמה, ג'ורג' ביירון, אשר כתביו ושיריו היו נערצים אך הוא קיים סגנון חיים שערורייתי לזמנו, נפטר בשנת 1824 אך לא הונצח אלא עד שנת 1969. אפילו ויליאם שייקספיר, אשר נקבר בסטרטפורד על האייבון בשנת 1616, לא זכה להנצחה עד שנת 1740, אז נבנתה אנדרטה על ידי ויליאם קנט. 

## אנשים שנקברו בפינת המשוררים

## אנשים שהונצחו בפינת המשוררים

## קישורים חיצוניים

קטגוריה:לונדון: אנדרטאות
קטגוריה:לונדון: אטרקציות תיירותיות
סאני ביץ'

**סאני ביץ**' (**Sunny beach**; בבולגרית: **Слънчев бряг** - "סלנצ'ב בריאג") הוא אתר נופש גדול על חוף הים השחור בבולגריה. האתר ממוקם כ-37 קילומטרים צפונית לבורגס, בשטח המוניציפלי של נסבר שבמחוז בורגס.

## גאוגרפיה
סאני ביץ' הוא אתר הנופש הגדול והמפורסם בבולגריה. האתר כולל מעל ל-500 בתי מלון, שבהם יש מעל ל-110,000 מיטות. כמו כן, יש באזור האתר 130 מסעדות ומספר רב של בתי קפה, מועדוני לילה, בארים ופאבים.

בתנופת פיתוח שמתרחשת במקום מתחילת המאה ה-21 הורחב שטח האתר, רוב בסיסי בתי המלון חודשו ומספר בתי מלון יוקרתיים נבנו, לצד הקמת מבני דיור גדולים.

האוכלוסייה הקבועה באתר היא קטנה, אולם בעת הקיץ מתאכסנים בו רבבות תיירים. הרצועה העיקרית של בתי המלון הצמודים לחוף נמתחת על פני מספר קילומטרים, על פני מפרץ רחב שבין נסבר וסבטי ולאס, עיירה קטנה.

בניית אתר הנופש החלה בתקופת השלטון הקומוניסטי, ב-1958, באזור בו מוקמו שתי בארות מים שסיפקו לנסבר מים בעת העתיקה ובימי הביניים.

האקלים באזור הוא ים-תיכוני, מה שמסביר את הפופולריות של סאני ביץ' עוד לפני נפילת הקומוניזם. האקלים החמים יחסית היה אטרקטיבי לתושבי ברית המועצות, שרובם חיו באקלים יבשתי לח, אקלים קריר גם בקיץ. לאחר תקופה זו, בסוף שנות ה-90 של המאה ה-20 האתר נהיה פופולרי, מלבד למבקרים רוסיים ובולגריים, גם לנופשים גרמנים. ובתחילת המאה ה-21 לתיירים בריטים, אירים, סקנדינבים וסרבים וישראלים, בזכות המחיר הנמוך של האתר ביחס לאתרי נופש אחרים על חופי הים התיכון. כמו כן, סאני ביץ' פופולרי בעיקר בקרב צעירים.

האטרקציות העיקריות של האתר הן חוף הים, משחקי המים וחיי הלילה של האזור, בנוסף לאתר ההיסטורי של נסבר השוכן בקרבת מקום. יתר על כן, קרוב לאתר יש שני פארקי מים. מספר אירועים, תוכניות אופנה, תחרויות חוף ופסטיבלים, כדוגמת פסטיבל הפולקלור הבינלאומי, נערכים בסאני ביץ'.

## מרכז יהודי
במקום פועל בית חב"ד, אשר מעניק שירותי דת ובה נערכות סעודות שבת ותפילות.

## גלריית תמונות

Image:Bulgaria-Sunny_Beach-01.jpg
Image:Bulgaria-Sunny_Beach-02.jpg

Image:Bulgaria-Sunny_Beach-04.jpg
Image:Bulgaria-Sunny_Beach-05.jpg
Image:Bulgaria-Sunny_Beach-06.jpg
Image:Bulgaria-Sunny_Beach-07.jpg
Image:Bulgaria-Sunny_Beach-08.jpg
Image:Bulgaria-Sunny_Beach-09.jpg
Image:Bulgaria-Sunny_Beach-10.jpg
קובץ:Sanny beach. Foto by Victor Belousov. - panoramio - Victor Belousov (4).jpg



## קישורים חיצוניים

* 
* "מדריך אישי לסאני ביץ'", Planet Springwell
* מפה

ממוזער|מרכז|750px|פנורמה של סאני ביץ'

קטגוריה:הים השחור
קטגוריה:בולגריה: גאוגרפיה
רמת ויז'ניץ

**רמת ויז'ניץ** או בשמה הנוסף **משכן ישראל** היא שכונת מגורים בחיפה, שבה מתגוררים חסידי סרט ויז'ניץ ובה קיימים מוסדות החסידות.

## היסטוריה

את הרעיון להקמת שכונה לחסידי סרט ויז'ניץ הגה האדמו"ר ברוך הגר בתחילת שנות ה-50. בשנת 1952 החלו ההכנות להקמת השכונה, ולשם כך הוקמה "אגודת משכן ישראל", אשר פתחה במסע מגביות לשם הקמת בית כנסת וישיבה.

בי' בתמוז תשי"ד, 1 ביולי 1954 הונחה אבן פינה לשכונה, על צלע ההר שמעל ואדי רושמיה, בין הדר הכרמל ונווה שאנן. את הגישה לשכונה הגבילו לכניסה מרחוב השילוח, על מנת שהשכונה לא תהיה מקום מעבר לתחבורה בשבתות.

המבנים הראשונים שהוקמו היו בנייני "שערי אברהם", וביתו של האדמו"ר, שהיה מהראשונים שעברו להתגורר בשכונה. הישיבה ובית המדרש החלו לפעול בקיץ תשי"ז 1957 במבנה בן שתי קומות, מתוך ארבע קומות שנבנו לבסוף. באותה שנה הונחה אבן הפינה לבית הכנסת "מקור ברוך".

בשנת תשי"ח-1958 הוחלט כי בצמוד לשכונה ייבנה 'שיכון פאג"י'. אבן הפינה לשיכון זה הונחה בשנת תשי"ט-1959.

בשנת תשכ"א-1961 הונחה אבן הפינה לתלמוד תורה של החסידות.

במהלך השנים נבנו מאות יחידות דיור נוספות עבור חסידי סרט ויז'ניץ, וכן נבנו מוסדות הקריה, נבנה בית ספר לבנות "תורת אמך", ובניין הסמינר לבנות "אשת חיל" ע"ש צירל, אשת האדמו"ר ברוך הגר, והחסידות קיבלה את מבנה בית הספר "יבנה", ששימש לפני כן כבית ספר תיכון דתי לבנים, הצמוד לשכונה לשם אכלוסו על ידי בית הספר והישיבה "יחל ישראל". מצוקת הדיור בשכונה גרמה לכך שבתים ומוסדות ייבנו על השטחים הירוקים המעטים שעמדו לרשות תושבי השכונה. כ-700 משפחות, רובן חסידי סערט ויזניץ וחלקן מחצרות חסידויות אחרת, מתגוררות ברחובות הקריה וברחובות הסמוכים שבעבר אוכלסו על ידי אוכלוסייה דתית לאומית וחילונית (רחוב השילוח, ברכת משה ורחוב מיכאל).

כרב הקריה כיהן הרב יעקב הגר, עד מינויו לאדמו"ר. הרב דוד שלמה זולדן מכהן כדיין.

במהלך מהומות מאי 2021 בישראל הציתו פורעים ערבים רכבים בחניית שני בניינים (אהבת שלום 4-6). דיירי הבניינים פונו והושגה שליטה על האש. חקירת המשטרה הופסקה ללא מעצר חשודים, למרות סרטון תיעוד מההצתה שפורסם בתקשורת.

## גלריית תמונות

File:Ramat Vizhnitz .JPG|פנים רמת ויז'ניץ
File:Ramat Vizhnitz 1 (3).JPG|הכניסה לרמת ויז'ניץ
קובץ:Ramat Vizhnitz 1 (4).JPG|בתי רמת ויז'ניץ
קובץ:Ramat Vizhnitz 1.JPG|בית כנסת חסידי ויז'ניץ


## קישורים חיצוניים

* יאיר ספרן, רמת ויז'ניץ - המזוזה של חיפה, באתר העמותה לתולדות חיפה
* 

## הערות שוליים

קטגוריה:חיפה: שכונות
קטגוריה:חסידות סרט ויז'ניץ
קטגוריה:שכונות חרדיות בישראל
קטגוריה:שכונות חסידיות
קטגוריה:הדר הכרמל
קטגוריה:הנצחת ה"אהבת ישראל" מוויז'ניץ
סייברכונדריה

**סייברכונדריה** היא מונח שמתאר את התנהגותם של אנשים המשתמשים באינטרנט באופן אובססיבי כדי לאסוף מידע בריאותי או רפואי בשביל עצמם, או אנשים להם הם דואגים. איש המזוהה עם התנהגות סייברכונדרית נקרא סייברכונדר. סייברכונדריה היא הלחם בסיסים של סייבר - והיפוכונדריה.

סייברכונדריה היא הפרעה נפשית שבאמצעותה האדם מאמין באופן מופרך שיש לו מחלה אחת או יותר המבוססת על עדויות חלשות, מעורפלות או דמיוניות לגמרי.

### תיאור התופעה
הסייברכונדריה מאופיינת בצריכה אינטנסיבית של תכנים אשר באה על חשבון פעילויות חשובות אחרות ואפילו תפקוד הכרחי והתגברות החרדה בעקבות החשיפה אליהם. קשה להבחין האם קריאת המידע היא זו שהחלה את החרדה או שהייתה חרדה מקדימה אשר הקריאה הגבירה אותה, אך בעת האבחון והמשגת הסייברכונדריה ברור כי קיים מעגל שמחזק את עצמו: קיימת חרדה אשר מובילה את המטופל לחפש מידע באינטרנט ומידע זה מגביר את החרדה וכן הלאה.

### מניעה וטיפול
לטפל או למנוע את הסייברכונדריה יש לנקוט בשתי גישות מרכזיות. הראשונה מערכתית, לפיה יש לנסות ולשנות את אופן הצגת התוצאות במנועי החיפוש כאשר מדובר בנושאי הבריאות. הכוונה היא שיעלו אתרים בהם המידע אמין ומבוסס ושבראש התוצאות יעלה מידע המתאר את ההסבר הסביר והמרגיע ולא החריג והמסוכן שמושך יותר צפיות ולכן מדורג כיום גבוה. בנוסף, יש לדאוג כי לקהל המחפש מידע בריאותי יהיו מאמרים אמינים, מקצועיים ועדכניים הכתובים בשפה הברורה לכל אדם ויענו על הצרכים האינפורמטיביים והפסיכולוגים של המטופלים. הגישה השנייה, היא טיפולית פרטנית בה יש לראות את התנהגות הסייברכונדריה כחלק מחרדת הבריאות.

### היסטוריה
את הזרקור על התופעה הרימה חברת האריס אינטראקטיב בשנת 2007, שבדקה את היקף הגלישה לאתרי רפואה ובריאות בארצות הברית ומצאה עלייה של 37% במספר הגולשים לאתרים אלה בין השנים 2007-2004. אותם מחפשי מידע רפואי, 160 מיליון אמריקאים, מהווים על-פי הסקר 84% מהמבוגרים הגולשים, ולפי הסקר הם חיפשו מידע רפואי 5.7 פעמים בחודש בממוצע. רבים מהם נעזרו באינטרנט לפני שניגשו להתייעצות עם רופא.

כשנה לאחר מכן פרסמה יחידת המחקר של מיקרוסופט דוח שכותרתו "משחקים את תפקיד הרופא ברשת", ובו הקביעה כי חיפוש מידע רפואי באינטרנט מעורר חרדות בקרב גולשים וגורם להם להאמין שהם סובלים ממחלות נדירות. "מיליוני גולשים לא מודעים לעובדה שהסבירות שגידול במוח ייצור כאב ראש טיפוסי היא דווקא נמוכה", ציינו החוקרים בדוח. "הסלמה מהסוג הזה בפרשנות מוטעית של סימפטומים מובילה לחרדה שאיננה במקומה, לבזבוז זמן ולביקורים יקרים אצל מומחים לכאבי ראש". בישראל נערך סקר ב-2009, במימון המכון הלאומי לחקר מדיניות הבריאות והמרכז האקדמי רופין, ולפי תוצאותיו כשליש מגולשי האינטרנט עושים זאת לצורכי בריאות.

ב-2010 פורסם מחקר נוסף, של אוניברסיטת חיפה ומכבי שירותי בריאות, שלפיו 65% מהגולשים ברשת מהבית עושים זאת כדי לחפש מידע רפואי עבור בן משפחה ו-62% מהמשתמשים מחפשים מידע רפואי עבור עצמם. נשים, על-פי הסקר, מחפשות יותר מידע רפואי ברשת, ו-10% מהמשתמשים באתרי המידע הרפואי אף החליפו רופא בעקבות המידע שאליו נחשפו.

## קישורים חיצוניים

* 
* דינה פלר, היפוכונדריה משוכללת: הכירו את ה'סייברכונדריה', באתר כיכר שבת, פברואר 2013

## הערות שוליים

קטגוריה:תרבות אינטרנט
קטגוריה:התנהגות
אמוניום חנקתי

**אמוניום חנקתי** (NH4NO3; נקרא גם **חנקת האמוניה**, **אמוניום ניטראט**) הוא הניטרט של אמוניה – מלח של חומצה חנקתית ואמוניה.

החומר נמצא בשימוש רב בחקלאות כדשן עם תכולת חנקן גבוהה. כמו כן משתמשים בתכונותיו כמחמצן חזק לשם יצירת חומרי נפץ.

## ייצור
אמוניום חנקתי נוצר בתגובת סתירה בין הבסיס אמוניה במצב גזי לבין חומצה חנקתית מרוכזת:NH_{3(g) } + HNO_{3(aq)} \rightarrow NH_4 NO_

התגובה זאת פשוטה להכנה בכמויות קטנות במעבדה, אך מהווה אתגר במעבר להכנה תעשייתית, כיוון שהיא אקסותרמית מאוד.

חומרי הגלם: האמוניה מיוצרת מחנקן ומימן בתהליך הבר והחומצה החנקתית מיוצרת מחמצון של אמוניה בתהליך אוסטוולד. את התוצרים של תגובה זאת מעבירים למגדלי ייבוש בהתזה או לתופי ייבוש. בתהליך זה נוצרים כדורים של אמוניום חנקתי הנמכרים בשווקים.

## שימושים
### תעשייה
משתמשים ליצירת זרזים מזאוליטים לצרכים שונים, כגון תעשיית הנפט.

### חקלאות
האמוניום החנקתי, משום היותו מסיס היטב במים, הוא מקור החנקן המועדף לשימוש כדשן. רוב האמוניום החנקתי המיוצר בעולם מיועד לדשנים.

### יישומים נוספים
אמוניום חנקתי משמש כחומר פעיל בשקיות קירור.

## אסונות
אמוניום חנקתי מתפרק לכמה גזים, ביניהם חמצן כאשר מחממים אותו, אך ניתן לגרום לו להתפוצץ. החומר הטהור מתפרק בתנאים רגילים רק מעל 200° צלזיוס, אך טמפרטורה זאת יורדת כאשר בחומר ישנם מזהמים. ברגע שמעט מהחומר מתפרק, הדבר גורר פירוק של חומר נוסף, מכיוון שבעת הפירוק נוצר חום רב. כך גדֵלה כמות החומר המתפרק וכמות האנרגיה המשתחררת ממשיכה לעלות. זהו סיכון המוכר בסוגים שונים של דשנים וגרם לאובדן של מספר אוניות משא.

כמויות גדולות של החומר הן סיכון גבוה כתוצאה משחרור החמצן בהתפרקות, שעוזר בשריפה. כמו כן, כמויות כאלו עלולות להתפוצץ כמו שקרה בטקסס סיטי בשנת 1947. לאחר אסון זה שונו דרמטית התקנות בנושא אחזקת אמוניום חנקתי.

בפיגוע באוקלהומה סיטי נעשה שימוש בחומרי נפץ מבוססי אמוניום חנקתי.

בנובמבר 2009 אסרה ממשלת פקיסטן על שימוש בדשנים מסוימים, בהם אמוניום חנקתי, לאחר דיווחים כי הם משמשים להכנת חומרי נפץ. בינואר 2010 אסרה גם אפגניסטן על השימוש בחומרים אלו מאותה סיבה.

באפריל 2013 התרחש פיצוץ עז במפעל לייצור החומר בטקסס בעקבות דליקה שהתפרצה בו.

ב-4 באוגוסט 2020 התפוצץ בנמל ביירות שבלבנון מחסן שבו אוחסנו כ-2,750 טונות של אמוניום חנקתי. הפיצוץ זרע הרס ברדיוס גדול מסביב לנמל ביירות וגרם ליותר מ-250 הרוגים, 6,000 פצועים ומאות נעדרים.

## קישורים חיצוניים

* 
* אלון גרינברג דנה, אורן אליב, גנדי שטר וגדעון גרדר, דלק חלופי מבוסס חנקן לאחסון כימי בר-קיימא של מימן, כתב העת אקולוגיה וסביבה, אוקטובר 2015
* 

## הערות שוליים

קטגוריה:מלחים
קטגוריה:חומרי נפץ
קטגוריה:חנקות
קטגוריה:מימן: תרכובות
אריה ים יפני

**אריה ים יפני** (שם מדעי: *Zalophus japonicus*) הוא מין מסוג אריה ים מצוי.

ככל הנראה, אריה הים היפני נכחד בסביבות שנות ה-50. עד ל-2003 נחשב מין זה לתת-מין של אריה ים קליפורני, וכונה בהתאם: *Zalophus californianus japonicus* ("אריה קליפורני יפני"). בהמשך סווג כמין נפרד.

כמה טקסונומים עדיין מחשיבים אותו בתור תת-מין של אריה הים הקליפורני. הם היו נפוצים בים יפן, במיוחד באזורי החוף של הארכיפלג היפני וחצי האי הקוריאני. הם הזדווגו לרוב על חופים חוליים שהיו רחבי ידיים ושטוחים, אך גם על אזורים סלעיים.

כיום ניתן לראות פוחלצים ביפן, במוזיאון הטבע הלאומי שבליידן. בנוסף, בבעלות המוזיאון הבריטי פרווה וארבע גולגולות.

## תיאור פיזי
צבעו של זכר אריה הים היפני היה אפור כהה, אורכו נע בין 2.3 ל-2.5 מטרים ומשקלו היה בין 450 ל-560 ק"ג. פרטי מין זה היו גדולים יותר מאלה הנמנים עם מין אריה הים הקליפורני. נקבות המין היו קטנות מן הזכרים באופן משמעותי: אורכן היה 1.64 מטר בלבד, וצבען היה בהיר יותר.

## קישורים חיצוניים

## הערות שוליים

קטגוריה:טקסונים שתוארו בידי וילהלם פטרס
קטגוריה:יונקים שהוכחדו בידי האדם
קטגוריה:אוטריים
קטגוריה:בעלי חיים שנכחדו מאז 1500
קטגוריה:מגה-פאונה ימית נכחדת
קטגוריה:בעלי חיים שתוארו ב-1866
גיאה נודיה

**גיאָה נוֹדיָה** (בגאורגית: **გია ნოდია**) או **גיאורגי נודיה** (נולד ב-4 בספטמבר 1954, רוסיה) הוא חוקר מדע המדינה גאורגי ושר החינוך והמדעים של גאורגיה מה-1 בינואר 2008.

נודיה סיים את לימודיו בחוג לפילוסופיה ופסיכולוגיה באוניברסיטה הממלכתית של טביליסי בשנת 1976 ומשנת 1980 ועד 2001 הוא עבד במכון לפילוסופיה של האקדמיה הגאורגית למדעים. משנת 1992 הוא עומד בראש צוות החשיבה של המוסד הטביליסאי, המכון הקווקזי לשלום, דמוקרטיה ופיתוח. לאחר הרכבת הממשלה הגאורגית מחדש בינואר 2008, הוא מונה לתפקיד שר החינוך והמדעים.

במסגרת השינויים שבוצעו בצמרת הממשלה בעקבות התבוסה הגאורגית במלחמה נגד רוסיה, באוגוסט 2008, פוטר נודיה, ב-15 בדצמבר, מתפקידו יחד עם שר ההגנה דוד קזרשווילי ושרת החוץ אקה טקשלאשווילי. מחליפו בתפקיד יהיה שר המשפטים של גאורגיה, ניקה גוורמיה .

## קישורים חיצוניים

* גיאורגי נודיה, באתר הרשמי של ממשלת גאורגיה, 

## הערות שוליים

קטגוריה:מדענים גאורגים
קטגוריה:חוקרי מדע המדינה
קטגוריה:בוגרי אוניברסיטת טביליסי
קטגוריה:שרי החינוך של גאורגיה
קטגוריה:ילידי 1954
נייתן אקרמן

**נייתן ווֹרד אקרמן** (באנגלית: **Nathan Ward Ackerman**; 22 בנובמבר 1908 – 12 ביוני 1971) היה פסיכיאטר ופסיכואנליטיקאי יהודי-אמריקאי, מחלוצי גישת הטיפול המשפחתי.

## קורות חיים
אקרמן נולד בבסרביה, אז באימפריה הרוסית, לרוקח דוד אקרמן ואשתו ברטה, לבית גרינברג. המשפחה היגרה לניו יורק כשהיה בן 4. הוא סיים את תואר הדוקטורט ברפואה באוניברסיטת קולומביה ב-1933.

אקרמן עבד כמתמחה בבית החולים מונטיפיורי בניו יורק, ובהמשך הצטרף לצוות הפסיכיאטרים בקליניקת מנינגר בטופיקה שבקנזס. ב-1937 קיבל את תפקיד הפסיכיאטר הראשי בקליניקת ההדרכה מנינגר לילדים, ובמקביל עבד כפסיכיאטר ראשי במוסדות יהודיים בניו יורק, במרכזי מחקר, ובמהלך מלחמת העולם השנייה גם כפסיכיאטר בצלב האדום.

בשנות ה-40 לימד כפרופסור לפסיכיאטריה באוניברסיטת קולומביה, וכן כמרצה אורח באוניברסיטאות אחרות בארצות הברית.

בנוסף לעיסוקו המרכזי בגישות טיפוליות, התעניין אקרמן גם בשורשי האנטישמיות, וכתב ב-1950 עם מרי יהודה את הספר "אנטישמיות והפרעה רגשית, פרשנות פסיכואנליטית", בו ניתח את התופעה והציע פתרונות אפשריים.

אקרמן נישא ב-1937 לגוונדולין היל, ונולדו להם שתי בנות.

## העיסוק בטיפול משפחתי
בשנות ה-30 החל אקרמן להתעניין בטיפול משפחתי, תפיסה טיפולית חדשה שצמחה בארצות הברית באותם ימים, ובאופן בו ניתן לשלב אותה בטיפול פסיכואנליטי קלאסי. ב-1938 פרסם מאמר ראשון בנושא זה, "אחדות המשפחה", ובהמשך פרסם עשרות מאמרים נוספים, ביניהם "אבחון משפחתי: גישה לילד טרום-בית-ספר", "פסיכודינמיקות של חיי משפחה", "טיפול משפחתי: רעיונות ושיטות", "טיפול במשפחה הבעייתית", ועוד. הוא אף ייסד מאוחר יותר, ב-1962, את כתב העת הראשון והמוביל עד היום בתחום, "Family Process" (תהליך משפחתי), בשיתוף עם דון ג'קסון.

ב-1957 פתח אקרמן את אחת הקליניקות הראשונות לטיפול משפחתי, "הקליניקה לבריאות נפשית משפחתית" של שירותי המשפחה היהודיים בניו יורק. ב-1960 ייסד גם את "מכון המשפחה", שנקרא אחרי מותו "מכון אקרמן". המכון נחשב עד היום לאחד המובילים בעולם בטיפול משפחתי ובהכשרת סטודנטים לעיסוק בתחום זה.

אקרמן כיהן במספר תפקידים מרכזיים בתחום הפסיכיאטריה בארצות הברית, ביניהם נשיא האגודה לרפואה פסיכואנליטית (בשנים 1957-1959), חבר באקדמיה לפסיכיאטריה של הילד, בחברה האמריקאית לפסיכופתולוגיה, באקדמיה לרפואה בניו יורק, ועוד.

## קישורים חיצוניים
* נייתן אקרמן באנציקלופדיה של הפסיכולוגיה
* נייתן אקרמן באתר של Allyn and Bacon/Longman publishing
* מכון אקרמן

## הערות שוליים

קטגוריה:פסיכואנליטיקאים אמריקאים
קטגוריה:פסיכואנליטיקאים יהודים
קטגוריה:רופאים יהודים אמריקאים
קטגוריה:יהודים שהיגרו מרוסיה לארצות הברית
קטגוריה:בוגרי בית הספר לרפואה באוניברסיטת קולומביה
קטגוריה:יהודים רוסים
קטגוריה:אמריקאים שנולדו ב-1908
קטגוריה:אמריקאים שנפטרו ב-1971
קטגוריה:פסיכיאטרים יהודים אמריקאים